Sibasa - Wikipedia, Ensaeklopedia ya mahala
Sibasa laêditšê ka gare Limpopo
Coordinates: 22°55′55″S 30°28′01″E﻿ / ﻿22.932°S 30.467°E﻿ / -22.932; 30.467
Sibasa ke toropo go feta Mmasepala Setereke tša Vhembe wa porofense Limpopo ka moka Afrika Borwa.
↑ 1.0 1.1 1.2 1.3 "Sub Place Sibasa". Census 2001.
Le tšwa go "https://nso.wikipedia.org/w/index.php?title=Sibasa&oldid=36422"
Letlakala le fetotšwe la mafelelo ka 16:56, 29 Mosegamanye 2017. Ekisodo 7 | Beibele Inthaneteng | Phetolelo ya Lefase le Lefsa
7 Ke moka Jehofa a bolela le Moshe a re: “Tseba gore ke go dirile gore o be Modimo go Farao,+ gomme Arone mogolwago e tla ba moporofeta wa gago.+
2 Ge e le wena o tla bolela tšohle tšeo ke tlago go go laela tšona;+ Arone mogolwago o tla bolela le Farao,+ yena a lesa bana ba Isiraele ba tloga nageng ya gagwe.+
3 Ge e le nna ke tla lesa pelo ya Farao ya thatafala,+ e bile ke tla atiša dipontšho tša ka le mehlolo ya ka nageng ya Egipita.+
4 Farao a ka se le theetše;+ ke tla iša seatla sa ka Egipita ka e otla gomme ka ntšha makoko a ka,*+ e lego batho ba ka,+ bana ba Isiraele,+ ka ba ntšha nageng ya Egipita ka dikahlolo tše kgolo.+
5 Baegipita ba tla tseba gore ke nna Jehofa ge ke otlolla seatla sa ka ke otla Egipita,+ gomme ke tla ntšha bana ba Isiraele gare ga bona.”+
6 Moshe le Arone ba ya ba dira kamoo Jehofa a ba laetšego ka gona.+ Ba dira ka wona mokgwa woo.+
7 Moshe o be a na le nywaga e masomeseswai gomme Arone a na le e masomeseswai-tharo nakong ya ge ba be ba bolela le Farao.+
8 Bjale Jehofa a bolela le Moshe le Arone a re:
9 “Ge Farao a ka bolela le lena a re: ‘Dirang mohlolo,’+ o botše Arone o re: ‘Tšea lepara la gago+ o le lahlele pele ga Farao.’ Le tla fetoga noga e kgolo.”+
10 Ka gona Moshe le Arone ba tsena moo Farao a lego gona gomme ba dira sona seo Jehofa a ba laetšego sona. Arone a lahlela lepara la gagwe fase pele ga Farao le bahlanka ba gagwe gomme la fetoga noga e kgolo.
11 Eupša Farao a bitša dihlalefi le baloi;+ boramalea ba Egipita le bona ba dira se se swanago ka malea a bona.+
12 Ka gona yo mongwe le yo mongwe a lahlela lepara la gagwe fase gomme la fetoga noga e kgolo; eupša lepara la Arone la metša mapara a bona.
13 Lega go le bjalo, pelo ya Farao ya dula e thatafetše+ gomme a se ke a ba theetša, feela bjalo ka ge Jehofa a boletše.
14 Ke moka Jehofa a bolela le Moshe a re: “Pelo ya Farao e thatafetše.+ O ganne go lesa batho ba ka gore ba tloge.+
15 Mesong o ye go Farao. Bona! O tlo tšwa a ya kua nokeng!+ Wena o eme moo o tlago go mo gahlanetša gona leribeng la Noka ya Nile+ gomme o tšee lepara lela le ilego la fetoga noga o le sware ka seatla.+
16 O mmotše o re: ‘Jehofa Modimo wa Baheberu o be a nthomile go wena+ a re: “Lesa batho ba ka ba tloge gore ba yo ntlhankela kua lešokeng,”+ eupša ke mo ga se wa kwa go fihla ga bjale.
17 Se ke seo Jehofa a se boletšego:+ “Le tla tseba gore ke nna Jehofa.+ Seo le tlago go tseba ka sona ke ge ke itia meetse a Noka ya Nile+ ka lepara leo le lego ka seatleng sa ka gomme ona a fetoga madi.+
18 Dihlapi tše di lego Nokeng ya Nile di tla hwa,+ Noka ya Nile ya nkga,+ gomme Baegipita ba ka se kgone go nwa meetse ao a Nokeng ya Nile.”’”+
19 Ka gona Jehofa a re go Moshe: “Botša Arone o re: ‘Tšea lepara la gago gomme o otlollele seatla sa gago+ godimo ga meetse a Egipita, godimo ga dinoka tša bona, godimo ga mekero ya bona ya Nile, godimo ga megobe ya bona ya mahlaka+ le godimo ga meetse a bona ka moka ao ba a ageleditšego, gore a fetoge madi.’ Nageng ka moka ya Egipita le ka gare ga megopo le meeta go tla tlala madi.”
20 Gateetee Moshe le Arone ba dira bjalo,+ ba dira ka wona mokgwa woo Jehofa a laetšego ka gona.+ Arone a emiša lepara la gagwe a itia meetse a Noka ya Nile pele ga mahlo a Farao le bahlanka ba gagwe+ gomme meetse ka moka ao a lego ka Nokeng ya Nile a fetoga madi.+
21 Dihlapi tšeo di bego di le ka Nokeng ya Nile tša hwa,+ ke moka Noka ya Nile ya nkga; Baegipita ba be ba sa kgone go nwa meetse a tšwago Nokeng ya Nile;+ nageng ka moka ya Egipita gwa tlala madi.
22 Eupša boramalea ba Egipita ba dira se se swanago ka malea a bona;+ ka gona pelo ya Farao ya dula e thatafetše+ gomme a se ke a ba theetša, feela bjalo ka ge Jehofa a boletše.+
23 Ka gona Farao a gomela ka ntlong ya gagwe, pelo ya gagwe ya se iše felo le ka se.+
24 Baegipita ka moka ba ya ba epa go dikologa Noka ya Nile gore ba hwetše meetse a go nwa ka gobane ba be ba sa kgone go nwa meetse a Noka ya Nile.+
25 Gwa feta matšatši a šupago ka morago ga ge Jehofa a iteile Noka ya Nile.
^ Phetolelo ya lentšu ka lentšu e re, “madira a ka.”
mailto:?body=Bala Beibele Inthaneteng%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D2%26Chapter%3D7%26wtlocale%3DSE%26srcid=share⊂ject=Bala Beibele Inthaneteng